CELEX: C2004/251/07
Language: et
Date: 2004-10-09 00:00:00
Title: Kohtuasi C-297/04: Eelotsusetaotlus, mille esitas giudice di pace di Bitonto 30. juuni 2004. aasta kohtuasjas Nicolò Tricarico v. Assitalia Assicurazioni SPA

9.10.2004   
            
            
               ET
            
            
               Euroopa Liidu Teataja
            
            
               C 251/4
            
         Eelotsusetaotlus, mille esitas giudice di pace di Bitonto 30. juuni 2004. aasta kohtuasjas Nicolò Tricarico v. Assitalia Assicurazioni SPA
   (Kohtuasi C-297/04)
   (2004/C 251/07)
   Euroopa Ühenduste Kohus on saanud giudice di pace di Bitonto (Itaalia) 30. juuni 2004. aasta määrusega otsustatud eelotsusetaotluse kohtuasjas Nicolò Tricarico v. Assitalia Assicurazioni SPA, mis saabus kohtukantseleisse 13. juulil 2004.
   Giudice di pace di Bitonto küsib Euroopa Kohtult eelotsust järgmistes küsimustes:
   
               1.
            
            
               Kas EÜ asutamislepingu artiklit 81 tuleb tõlgendada nii, et see muudab tühiseks kindlustusseltside vastastikust informatsioonivahetust puudutava kokkuleppe või kooskõlastatud tegevuse, mille tõttu on võimalik sõiduki tsiviilvastutuskindlustuse poliisi kindlustusmaksete tõstmine, mida ei saa õigustada turutingimustega, ning kokkuleppes või kooskõlastatud tegevuses osalenud äriühingud on erinevatest liikmesriikidest?
            
         
               2.
            
            
               Kas EÜ asutamislepingu artiklit 81 tuleb tõlgendada nii, et see annab kolmandale isikule õiguslikult põhjendatud huvi korral õiguse toetuda nimetatud ühenduse õigusnormiga keelatud kokkuleppe või tegevuse tühisusele ning juhul, kui kokkuleppe või tegevuse ning kahju vahel on põhjuslik seos, nõuda tekkinud kahju hüvitamist?
            
         
               3.
            
            
               Kas EÜ asutamislepingu artiklit 81 tuleb tõlgendada nii, et sellel sättel põhineva kahju hüvitamise nõude aegumistähtaeg hakkab kulgema päevast, millal kokkulepe või kooskõlastatud tegevus kasutusele võeti, või päevast, millal kokkulepe või kooskõlastatud tegevus lõppes?
            
         
               4.
            
            
               Kas EÜ asutamislepingu artiklit 81 tuleb tõlgendada nii, et kui siseriiklik kohus leiab, et siseriikliku õiguse alusel makstav kahjuhüvitis on igal juhul kokkuleppes või kooskõlastatud tegevuses osalenud ning sellega kahju tekitanud ettevõtja poolt saadud majanduslikust kasust väiksem, peab kohus omal algatusel, eesmärgiga hoida ära EÜ asutamislepingu artikli 81 alusel keelatud kokkulepete või kooskõlastatud tegevuste kasutuselevõttu, suurendama kahju kannatanud isiku hüvitist nii, et kahjusumma on ettevõtja poolt saadud kasust suurem?